O suyo primer treballo, a maqueta "En a garchola de l'esmo mío", amanixe en l'anyo 2002, tornando-se a suya musica más enta o pop-rock, pero sin deixar nunca o folk. Entre as seis cancions que bi ha en ista maqueta cal destacar "A falordia d'as zinglas" que regraboron y encluyoron en o disco "A ixena 2" feito de tot en aragonés con a enchaquía d'o 25eno cabo d'anyo d'o Ligallo de Fablans y que tamién apareixió en o disco "Planeta Aragón 2" con una replega de cancions de musicos aragoneses editato por o Gubierno d'Aragón en 2002. D'atra man tamién facioron una canción en catalán, "Traurem els Colors", ta o disco "Sons del Matarranya"